II Ruta de la Tapa Solidària
17 de juny de 2021

• L’ElianaVol organitza la segona edició durant el pont del 9 d'octubre en 14 bars i restaurants locals.

L'Associació pel Voluntariat L’ElianaVol ha organitzat, en col·laboració amb l'Ajuntament i més d'una dotzena d'establiments locals, la segona edició de la Ruta de la Tapa Solidària. Enguany tindrà lloc els dies 9, 10 i 11 d'octubre i el donatiu inclourà tapa i beguda per tan sols tres euros.

Els beneficis obtinguts per l'entitat en el marc d'aquesta iniciativa es destinaran íntegrament a la campanya d'ajuda a campaments de persones refugiades, a través de l'ONG SOS Refugiats.

Els tiquets es podran adquirir de manera anticipada en l'herboristeria Herbassana, papereria Montaner, quiosc El Mercat, i l'editorial Pasionporloslibros. També es podran recollir durant els tres dies en horari de 12 a 14 de 19 a 21 hores en la Plaça del País Valencià.

Els establiments participants en aquesta edició són Café de Lidora, Cafeteria Lluna, Restaurant l'Eliana, Plaerdemavida, el Fanalet, Pizzaonna, Tastavi, El Lloro de Oro, L'Ermita, Cuatro Cardinal, Nit i Dia, Morriña, Frankfurt Enia, i Eleven Bistro.

La regidora de Cooperació i Voluntariat, Cristina Díaz, ha convidat a elianers i elianeres a aprofitar el pont del 9 d'octubre per a gaudir de la millor gastronomia local i, al mateix temps, col·laborar amb aquesta proposta solidària. “La seua participació permetrà enviar a Grècia els vaixells de càrrega replets del material humanitari recollit durant aquests dos passats caps de setmana gràcies a la donació dels centenars de veïns i veïnes de l'Eliana”, ha declarat.